S-308/2009

Mál þetta, sem þingfest var 24. júní og dómtekið 5. október sl., var höfðað með ákæru lögreglustjórans á Selfossi, dagsettri 3. júní 2009, á hendur B-kk-þgf F-kk-þgf M-kk-þgf, kt. 000000-0000, Ranakoti, Stokkseyri,

„fyrir eftirfarandi brot:

I

fyrir umferðarlagabrot

með því að hafa, aðfaranótt sunnudagsins 1. mars 2009, ekið bifreiðinni OX-642 norður Suðurlandsveg við bensínafgreiðslu Olís á Selfossi, óhæfur til að stjórna ökutækinu örugglega vegna áhrifa tetrahýdrókannabínóls.

Telst brot ákærða varða við 1., sbr. 2. mgr. 45. gr. a umferðarlaga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga.

II.

fyrir fíkniefnabrot

með því að hafa, á sama tíma og í ákærulið I greinir haft í vörslu sinni 0,13 g af maríhúana sem ákærði framvísaði til lögreglu og 0,63 g af maríhúana sem lögregla fann við leit í bifreiðinni OX-642.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974 með síðari breytingum og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

III.

fyrir umferðarlagabrot

með því að hafa, aðfaranótt sunnudagsins 22. mars 2009, ekið bifreiðinni AF-404 frá 800-bar við Eyraveg á Selfossi að Háengi 2, óhæfur til að stjórna ökutækinu örugglega vegna áhrifa tetrahýdrókannabínóls, norður Suðurlandsveg við bensínafgreiðslu Olís á Selfossi, óhæfur til að stjórna ökutækinu örugglega vegna áhrifa tetrahýdrókannabínóls.

Telst brot ákærða varða við 1., sbr. 2. mgr. 45. gr. a umferðarlaga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga.

IV.

fyrir umferðarlagabrot

með því að hafa, um hádegisbil föstudaginn 27. mars 2009 ekið bifreiðinni AF-404 suður Eyraveg á Selfossi óhæfur til að stjórna ökutækinu örugglega vegna áhrifa tetrahýdrókannabínóls.

Telst brot ákærða varða við 1., sbr. 2. mgr. 45. gr. a umferðarlaga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga.

V.

fyrir umferðarlagabrot

með því að hafa, aðfaranótt þriðjudagsins 28. apríl 2009, ekið bifreiðinni AF-404 suður Eyrarbakkaveg við Tjarnarbyggð í Árborg, óhæfur til að stjórna ökutækinu örugglega vegna áhrifa amfetamíns og tetrahýdrókannabínólsýru.

Telst brot ákærða varða við 1., sbr. 2. mgr. 45. gr. a umferðarlaga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar, samkvæmt 101. og 102. gr. umferðarlaga nr. 50/1987 með síðari breytingum og til greiðslu alls sakarkostnaðar. Þá er þess einnig krafist að ákærða verði gert að sæta upptöku á framangreindum fíkniefnum ásamt 49 töflum af óþekktri tegund (efnaskrá nr. 15326 og 15428), sem fundust í bifreiðinni OX-642, sbr. ákærulið II, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti við fyrirtöku málsins þann 24. júní sl. og óskaði eftir fresti til að taka afstöðu til sakarefnisins. Þann 5. október sl. kom ákærði aftur fyrir dóminn og játaði brot sín greiðlega.

Um málavexti vísast til ákæruskjals. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærði hefur með háttsemi sinni unnið sér til refsingar.

Samkvæmt sakavottorði, sem liggur frammi í málinu, gekkst ákærði undir sátt þann 11. apríl 2009 fyrir brot gegn lögum um ávana- og fíkniefni. Við ákvörðun refsingar nú verður ákærða því gerður hegningarauki eftir reglum 78. gr. almennra hegningarlaga vegna ákæruliða I til IV en þau brot framdi ákærði áður en nefnd sátt var gerð. Í matsgerð frá Rannsóknastofu í lyfja- og eiturefnafræði vegna ákæruliðar I kemur fram að í blóði ákærða hefði mælst 3,8 ng/ml af tetrahýdrókannabínól. Í matsgerð frá Rannsóknastofu í lyfja- og eiturefnafræði vegna ákæruliðar III kemur fram að í blóði ákærða hefði mælst 5,0 ng/ml af tetrahýdrókannabínól. Í matsgerð frá Rannsóknastofu í lyfja- og eiturefnafræði vegna ákæruliðar IV kemur fram að í blóði ákærða hefði mælst 2,2 ng/ml af tetrahýdrókannabínól og í matsgerð frá Rannsóknastofu í lyfja- og eiturefnafræði vegna ákæruliðar V kemur fram að í þvagi ákærða hefði fundist amfetamín og tetrahýdrókannabínólsýra.

Refsing ákærða er nú ákveðin 350.000 krónur í sekt til ríkissjóðs, sem ákærða ber að greiða innan fjögurra vikna frá birtingu dóms þessa en sæta ella fangelsi í tuttugu og tvo daga. Þá ber að svipta ákærða ökurétti í þrjú og hálft ár frá birtingu dómsins að telja. Ákærði skal sæta upptöku á 0,76 grömmum af maríhúana. Hafnað er kröfu ákæruvaldsins um að ákærða verði gert að sæta upptöku á 49 töflum af óþekktri tegund en ákærði hefur hvorki verið ákærður né sakfelldur fyrir vörslur á þeim.

Samkvæmt yfirliti er sakarkostnaður vegna blóðrannsókna og matsgerðar 462.602 krónur sem ákærða ber að greiða með vísan til 218. gr. laga nr. 88/2008. Þá ber að dæma ákærða til að greiða þóknun skipaðs verjanda síns, V-kk-ef H. V-kk-ef hrl., samtals 62.250 krónur, auk ferðakostnaðar, 13.745 krónur, allt að meðtöldum virðisaukaskatti.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, B-kk-nf F-kk-nf M-kk-nf, greiði 350.000 krónur í sekt til ríkissjóðs innan fjögurra vikna frá birtingu dóms þessa að telja en sæti ella fangelsi í tuttugu og tvo daga.

Ákærði er sviptur ökurétti í þrjú og hálft ár frá birtingu dómsins að telja.

Ákærði sæti upptöku á 0,76 grömmum af maríhúana.

Ákærði greiði allan sakarkostnað, samtals 598.597 krónur, þar með talda þóknun skipaðs verjanda síns, V-kk-ef H. V-kk-ef hæstaréttarlögmanns, samtals 75.995 krónur að meðtöldum virðisaukaskatti.

Á-kvk-nf G-kvk-nf.